Translate the text from Welsh to English.



 
Er gwaethaf yr heriau yr ydym wedi'u hwynebu fel cenedl yn ystod y blynyddoedd diwethaf, rwy'n falch o'r ffordd y mae ein proffesiwn dysgu wedi gweithio'n ddiflino i sicrhau bod cyflwyno'r Cwricwlwm i Gymru wedi bod yn llwyddiant.


Mae’n hanfodol, wrth i ni ymdrechu tuag at gyrraedd safonau a dyheadau uchel ar gyfer ein holl ddysgwyr, ein bod ni’n cadw ein ffocws ar wella llythrennedd a rhifedd. Cyn y pandemig, diolch i waith caled ein gweithlu addysgu, roedd Cymru wedi gwneud cynnydd o ran codi safonau llythrennedd a rhifedd. Ond mae Estyn wedi codi pryderon sylweddol am effaith y pandemig ar safonau ysgolion. Adlewyrchwyd hyn yn yr adroddiad a gyhoeddwyd gennym yr wythnos diwethaf ar batrymau lefel genedlaethol o ran cyrhaeddiad mewn darllen a rhifedd, sy'n seiliedig ar asesiadau personol a gymerwyd gan bob dysgwr ym Mlwyddyn 2 i Flwyddyn 9\.


Felly, mae angen ffocws cenedlaethol parhaus a chydgysylltiedig arnom ar y sgiliau sylfaenol hyn i alluogi ein plant a'n pobl ifanc i gael mynediad at ehangder a chydbwysedd y cwricwlwm, a symud yn hyderus tuag at eu rhagolygon cyflogaeth, addysg neu hyfforddiant hirdymor. 


Os yw pob dysgwr, beth bynnag fo'i gefndir, am gael y sgiliau, yr wybodaeth a'r profiadau i gyrraedd ei botensial, rhaid i lythrennedd a rhifedd barhau i fod yn flaenoriaeth genedlaethol. 


Rwy'n falch bod y £5 miliwn ychwanegol sydd eisoes wedi'i fuddsoddi mewn llyfrau a rhaglenni darllen o ansawdd uchel, gan roi llyfrau i bob dysgwr ac ysgol, wedi cael effaith gadarnhaol ar fwynhau darllen ledled Cymru. Rwyf hefyd yn ariannu prosiect peilot ar gyfer rhaglen fentora darllen lle mae mentoriaid yn gweithio gyda grwpiau o ddysgwyr wedi'u targedu i wella mwynhad mewn ddarllen a'r cymhelliant i wneud hynny. 


Ym mis Mawrth eleni, cyhoeddais ein pecyn cymorth llafaredd a darllen, a ddatblygwyd ar y cyd ag ymarferwyr, sy'n darparu cymorth i ysgolion i ddatblygu ac ymgorffori eu dull ysgol gyfan eu hunain ar gyfer cyflawni safonau uchel mewn llafaredd a darllen. Heddiw, rwyf wedi cyhoeddi diweddariad i'r pecyn cymorth hwnnw, sy'n atgyfnerthu fy ymrwymiad i addysgu ffoneg yn systematig a chyson fel y nodir yn y Cynllun Gweithredu *Safonau a Dyheadau Uchel i Bawb* .  Byddwn yn parhau i gydweithio â phartneriaid i weld sut y gallwn gefnogi addysgu sgiliau llythrennedd ymhellach o fewn y Cwricwlwm i Gymru a chynyddu'r pecyn cymorth i helpu ysgolion a lleoliadau i gyrraedd safonau uchel.


Dangosodd ein hadroddiad ar batrymau lefel genedlaethol o asesiadau personol hefyd fod angen ffocws tebyg ar rifedd a mathemateg, felly, ochr yn ochr â'r pecyn cymorth llafaredd a darllen, rwy'n cyhoeddi cynllun Mathemateg a Rhifedd.  Mae hyn yn nodi'r camau y bydd Llywodraeth Cymru yn eu cymryd i gefnogi'r sector i sicrhau gwelliant ystyrlon mewn mathemateg a rhifedd.  Byddwn yn cynnal trafodaethau â'r proffesiwn i ddeall gofynion y sector a byddwn yn cydweithio â phartneriaid gwella ysgolion ac arbenigwyr mathemateg a rhifedd i ddatblygu cynnig dysgu proffesiynol i ymarferwyr sy'n magu hyder, yn codi ymwybyddiaeth o strategaethau i fynd i'r afael â phryder ynghylch mathemateg ac sy'n cael effaith ar ddysgwyr yng Nghymru.


Mae'n bwysig ein bod yn ceisio gwella profiadau dysgwyr ac ymarferwyr o fathemateg a rhifedd, yn ogystal â'u gwybodaeth a'u sgiliau.  Byddwn yn cefnogi ymarferwyr i ddatblygu eu hyder yn y maes hwn, gan eu galluogi i gynllunio ar gyfer dulliau effeithiol ac atyniadol o ymdrin â mathemateg a dysgu rhifedd.


Mae canllawiau’r Cwricwlwm i Gymru, sy'n cynnwys y Fframwaith Llythrennedd a Rhifedd diweddaraf, yn ddatganiad clir o'r hyn sy’n bwysig wrth ddarparu addysg eang a chytbwys. Mae angen cefnogaeth glir ar ein pobl ifanc yn y meysydd llythrennedd a rhifedd o ystyried effaith barhaus y pandemig, i'w galluogi i fanteisio'n llawn ar yr hyn y mae'r cwricwlwm yn ei gynnig. 







Translation:


 
I am proud of how, despite the challenges we have faced as a nation in recent years, our teaching profession has worked tirelessly to ensure the roll out of the Curriculum for Wales has been a success.


It is imperative, as we strive towards high standards and aspirations for all our learners, that we retain our focus on improving literacy and numeracy. Pre\-pandemic, thanks to the hard work of our teaching workforce, Wales had made progress in raising standards of literacy and numeracy. However, Estyn has raised significant concerns about the impact of the pandemic on school standards. This impact was reflected in the report on national\-level patterns in attainment in reading and numeracy we published last week, based on personalised assessments taken by all learners in Year 2 to Year 9\.


We therefore need a sustained and joined up national focus on these foundational skills to enable our children and young people to access the breadth and balance of the curriculum, and move confidently towards their long\-term employment, education, or training prospects. 


If all learners, whatever their background, are to be equipped with the skills, knowledge, and experiences to reach their potential, literacy and numeracy must remain a national priority.  


I am pleased the additional £5 million already invested in high quality books and reading programmes, gifting books to all learners and schools, has had a positive impact on reading enjoyment across Wales. I am also funding a pilot project for a reading mentoring programme where mentors are working with targeted groups of learners to improve enjoyment and the motivation to read.  


In March this year, I published our oracy and reading toolkit, co\-developed with practitioners, providing a package of support to schools to develop and embed their own whole school approach to achieving high standards of oracy and reading. Today I have published an update to that toolkit, reinforcing my commitment to the systematic and consistent teaching of phonics as set out in our *High Standards and Aspirations for All* Action Plan.  We will continue to work with partners to inform how we can further support the teaching of literacy skills within the Curriculum for Wales and increase the package of support to help schools and settings achieve high standards.


Our report on national\-level patterns based on personalised assessments also showed that a similar focus on numeracy and mathematics is needed, alongside the oracy and reading toolkit I am publishing a Mathematics and numeracy plan.  This lays out the actions the Welsh Government will take to support the sector to secure meaningful improvement in mathematics and numeracy learning.  We will engage with the profession to understand sector requirements and will work with school improvement partners and mathematics and numeracy specialists to develop a professional learning offer for practitioners which builds confidence, raises awareness of strategies to tackle mathematics anxiety and which is impactful for learners in Wales.


It is important that we look to improve learners and practitioners’ experiences of mathematics and numeracy, as well as their knowledge and skills.  We will support practitioners to develop their confidence in this area, enabling them to plan for effective and engaging approaches to mathematics and numeracy learning.


The Curriculum for Wales guidance, which includes the updated Literacy and Numeracy Framework, is a clear statement of what is important in delivering a broad and balanced education. Clear support for our young people in both literacy and numeracy is necessary given the ongoing impact of the pandemic, to enable them to gain the full benefits of the curriculum.